****

****

**ΑΝΑΚΟΙΝΩΣΗ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ ΓΙΑ ΤΗΝ ΠΑΡΟΧΗ ΥΠΗΡΕΣΙΩΝ ΠΕΝΤΕ (5) ΣΥΜΒΟΥΛΩΝ ΠΡΟΣΩΠΙΚΗΣ ΑΝΑΠΤΥΞΗΣ**



**για την υλοποίηση του έργου MedSt@rts του Προγράμματος ENI CBC MED 2014-2020**

CPV: 79634000-7- Υπηρεσίες καθοδήγησης σε θέματα σταδιοδρομίας

CPV: 79414000-9 - Υπηρεσίες παροχής συμβουλών σε θέματα διαχείρισης ανθρώπινου δυναμικού

**Απόφαση 657/8-3-2021**

**Aρ. πρωτ.: 281/9-3-2021**

# Γενικές Πληροφορίες

Έχοντας υπόψη:

1. το ν. 4497/2017 *“Άσκηση υπαίθριων εμπορικών δραστηριοτήτων, εκσυγχρονισμός της επιμελητηριακής νομοθεσίας και άλλες διατάξεις.”, Μέρος Β “Εκσυγχρονισμός της Επιμελητηριακής Νομοθεσίας”*
2. το ν. 4412/2016 (Α'147) “*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)»*
3. την ΥΠΑΣΗΔ Αριθμ. 300488/ΥΔ1244 Σύστημα διαχείρισης και ελέγχου των προγραμμάτων συνεργασίας του στόχου *«ΕΥΡΩΠΑΪΚΗ ΕΔΑΦΙΚΗ ΣΥΝΕΡΓΑΣΙΑ»*
4. το ν. 4314/2014 (ΦΕΚ 265/Α/23.12.2014) για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020
5. το ν. 4270/2014 (Α'143) «*Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ)–δημόσιο λογιστικό και άλλες διατάξεις*»**,**
6. το ν. 4013/2011 (Α’204) «*Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…*»,
7. το ν. 3861/2010 (Α’ 112)«*Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις”*,
8. την με αρ. 57654(Β’1781/23.5.2017) Απόφαση του Υπουργού Οικονομίας και Ανάπτυξης «*Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ) του Υπουργείου Οικονομίας και Ανάπτυξης*»
9. την από 10/10/2019 σύμβαση χρηματοδότησης του έργου «Med microfinance support system for start-ups» και ακρωνύμιο MedSt@rts και τα παραρτήματα αυτής,
10. την υπ. αριθ. 622/18-11-2019 απόφαση της Διοικητικής Επιτροπής του Επιμελητηρίου Αχαΐας περί αποδοχής της υλοποίησης του ευρωπαϊκού έργου MedSt@rts του προγράμματος ENI CBC MED 2014-2020,
11. το υπ. αριθμ. 657/08-03-2021 Απόσπασμα Πρακτικού τακτικής συνεδριάσεως της Διοικητικής Επιτροπής του Επιμελητηρίου Αχαΐας,
12. τη ΣΑΕΠ: Ε0582 και ενάριθμο 2020ΣΕ05820000,
13. την υπ. Αριθ. 87/09.03.2021 ΑΔΑ: ΨΦ9Μ469ΗΛΒ-ΦΧΣ απόφαση Ανάληψης Υποχρέωσης του Επιμελητηρίου Αχαΐας ,
14. τον Κ.Α.Ε. 9919ι του Επιμελητηρίου Αχαΐας.

Η υπ’αριθμ **Aρ. πρωτ.:281/9-3-2021,** Πρόσκληση Υποβολής Προσφορών υλοποιείται σύμφωνα με το Άρθρο 118 του Ν.4412/2016. Στο πλαίσιο της παρούσας Πρόσκλησης ζητείται η **«Παροχή** **Υπηρεσιών Συμβούλων Προσωπικής Ανάπτυξης»** και συγκεκριμένα **Ομάδας 5 Συμβούλων** , με κωδικούς παροχής υπηρεσιών CPV:

CPV: 79634000-7 - Υπηρεσίες καθοδήγησης σε θέματα σταδιοδρομίας

CPV: 79414000-9 - Υπηρεσίες παροχής συμβουλών σε θέματα διαχείρισης ανθρώπινου δυναμικού ή παρεμφερείς.

Το Επιμελητήριο Αχαΐας προσκαλεί τα ενδιαφερόμενα νομικά ή φυσικά πρόσωπα που λειτουργούν νόμιμα στην Ελλάδα, να καταθέσουν **προσφορές για την Παροχή Υπηρεσιών Πέντε (5) Συμβούλων Προσωπικής Ανάπτυξης** (Soft Skills – Ήπιες Δεξιότητες) **σε εν δυνάμει ή νέους υφιστάμενους επιχειρηματίες.** συνολικής **αξίας έως 17.000,00€** συμπεριλαμβανομένου του ΦΠΑ και όλων των νόμιμων κρατήσεων, σύμφωνα με τα ακόλουθα:

**Ως υποψήφιοι Ανάδοχοι μπορούν να προσέλθουν** Νομικά πρόσωπα (εταιρίες που θα παράσχουν τους 5 συμβούλους) ή Ένωση φυσικών προσώπων. Τυχόν Μεμονωμένα Φυσικά Πρόσωπα που ενδιαφέρονται να υποβάλουν προσφορά θα πρέπει να συγκροτήσουν Ένωση 5 Φυσικών Προσώπων. (δείτε Ν.4412/2016 Άρθρο 2, 19). Σε αυτή την περίπτωση θα χρειαστεί Ιδιωτικό Συμφωνητικό μεταξύ των 5 Φυσικών Προσώπων και τα ζητούμενα δικαιολογητικά για κάθε πρόσωπο ξεχωριστά.

Οι **Προδιαγραφές των ζητούμενων Υπηρεσιών** περιγράφονται **στο Παράρτημα Α.**

Το Επιμελητήριο Αχαΐας συμμετέχει ως εταίρος σε εγκεκριμένο έργο του **Προγράμματος ENI CBC MED PROGRAMME 2014 – 2020** με **τίτλο «Med microfinance support system for start-ups»** (Μεσογειακό σύστημα υποστήριξης μικροχρηματοδότησης για νεοφυείς επιχειρήσεις) και ακρωνύμιο **«MedSt@rts»**.

Ο κύριος στόχος του έργου είναι να σχεδιαστεί ένα κοινός διασυνοριακός μηχανισμός για την παροχή πρόσβασης σε πιστώσεις σε ανθρώπους που δεν πληρούν τα τραπεζικά κριτήρια χρηματοδότησης, εμπνευσμένο από τις αρχές της ηθικής χρηματοδότησης και αλληλεγγύης και με τη συμμετοχή δημόσιων και ιδιωτικών φορέων.

Ο διασυνοριακός στόχος είναι να μελετηθεί και να εφαρμοστεί ένα απλό και αντικειμενικό σύστημα μικροχρηματοδότησης, ώστε να επιτραπεί σε νέους επιχειρηματίες η πρόσβαση σε πιστώσεις για την εκκίνηση και την επιβίωση των επιχειρήσεων τους.

Για το σκοπό αυτό, το πρόγραμμα MEDSt@rts θα διερευνήσει τα διαθέσιμα μέσα μικροχρηματοδότησης στις περιοχές παρέμβασης, συμπεριλαμβανομένων τόσο των παραδοσιακών και υφιστάμενων μέσων, όσο και νέων εργαλείων, όπως οι μηχανισμοί crowdfunding, τα κεφάλαια "σποράς" (seed capital), δίκτυα επιχειρηματικών αγγέλων, κεφαλαίων επιχειρηματικών συμμετοχών κλπ. που υφίστανται σε τοπικό, εθνικό και διακρατικό επίπεδο.

Το έργο προβλέπει τη μικροχρηματοδότηση νέων & νεοφυών επιχειρήσεων της περιοχής (40% γυναικείες) που θα προέρχεται από πόρους του προϋπολογισμού του έργου.

Στο εταιρικό σχήμα συμμετέχουν 8 συνολικά φορείς εκ των οποίων οι 7 διαθέτουν προϋπολογισμό και ένας είναι Παρατηρητής εταίρος άνευ προϋπολογισμού.

LB. Fondazione Di Sardegna, Ιταλία **(επικεφαλής εταίρος)**

1. Societa Finanziaria Regione Sardegna, Ιταλία
2. Arab Italian Chamber of Cooperation, Ιταλία
3. **Επιμελητήριο Αχαΐας, Ελλάδα**
4. Sfax Chamber of Commerce and Industry, Τυνησία
5. Leaders, Παλαιστίνη
6. Chamber of Commerce, Industry and Agriculture in Sidon and South Lebanon, Λίβανος
7. Collegio Europeo di Parma, Ιταλία (Παρατηρητής Εταίρος)

# Χρόνος και Τόπος Υποβολής Προσφορών

Η κατάθεση των προσφορών μπορεί να γίνει αυτοπροσώπως ή ταχυδρομικώς στην Υπηρεσία μας (Επιμελητήριο Αχαΐας, Μιχαλακοπούλου 58, 26221 Πάτρα), 1ος όροφος (Πρωτόκολλο) σε σφραγισμένο φάκελο, **εντός δέκα (10) ημερών** δηλαδή έως **19/03/2021** και **ώρα 12:00 μ.μ.**

Στην περίπτωση της ταχυδρομικής αποστολής της προσφοράς, ως χρόνος υποβολής λογίζεται η ώρα κατάθεσης του Φακέλου Προσφοράς από την ταχυδρομική υπηρεσία στο Πρωτόκολλο του Επιμελητηρίου Αχαΐας.

Για την **κατακύρωση** θα απαιτηθεί κατ’ ελάχιστο φορολογική και ασφαλιστική ενημερότητα, απόσπασμα ποινικού μητρώου του φυσικού προσώπου ή του νόμιμου εκπροσώπου του νομικού προσώπου και εγγραφή στο οικείο επιμελητήριο.

Τα ίδια δικαιολογητικά θα απαιτηθούν από τους νόμιμους εκπροσώπους (ή φυσικά πρόσωπα) στην περίπτωση κοινοπρακτικών σχημάτων, ενώσεων προσώπων κλπ.

Η **διάρκεια της σύμβασης** εκτιμάται σε τρεις (3) μήνες από την υπογραφή της, με δυνατότητα παράτασης σε περίπτωση που παραταθούν οι σχετικές δράσεις του έργου ή σε περίπτωση σχετικής υπόδειξης της Τεχνικής Γραμματείας / Διαχειριστικής Αρχής του Προγράμματος, **χωρίς όμως** τροποποίηση του οικονομικού σκέλους της.

# Περιεχόμενο Προσφορών

Οι φάκελοι των προσφορών θα πρέπει να είναι σφραγισμένοι και να αναφέρουν εξωτερικά τα στοιχεία της ΑΝΑΚΟΙΝΩΣΗΣ:

*ΑΝΑΚΟΙΝΩΣΗ ΠΡΟΣΚΛΗΣΗΣ ΓΙΑ ΠΑΡΟΧΗ ΥΠΗΡΕΣΙΩΝ ΠΕΝΤΕ (5) ΣΥΜΒΟΥΛΩΝ ΠΡΟΣΩΠΙΚΗΣ ΑΝΑΠΤΥΞΗΣ, για την υλοποίηση του έργου MedSt@rts του Προγράμματος ENI CBC MED 2014-2020*

καθώς και τα στοιχεία του Προσφέροντος.

Ο φάκελος κάθε υποψηφίου μπορεί να περιέχει σφραγισμένους υποφακέλους, χωρίς αυτό όμως να είναι προαπαιτούμενο. Στη περίπτωση υποφακέλων θα πρέπει να αναφέρεται στο εξωτερικό του το περιεχόμενο τους:. Δικαιολογητικά Συμμετοχής, Τεχνική Προσφορά, και Οικονομική Προσφορά.

**Ως Δικαιολογητικά συμμετοχής** ο φάκελος κάθε υποψήφιου Αναδόχου πρέπει να περιλαμβάνει:

**Α1. Υπογεγραμμένη Υπεύθυνη Δήλωση** στην οποία να αναγράφεται ότι :

* η προσφορά του πληροί κατ’ ελάχιστο τις τεχνικές προδιαγραφές του Παραρτήματος Α της υπ’ αριθμ. Πρωτ. 408/10-6-2020 Πρόσκλησης τις οποίες και αποδέχεται πλήρως και ανεπιφύλακτα,
* ότι δεν έχει κώλυμα αποκλεισμού από τη συμμετοχή του σε διαδικασία σύναψης δημόσιας σύμβασης σύμφωνα με τις διατάξεις των άρθρων 73 και 74 του Ν.4412/2016 και 78 του Ν.4497/2017,
* ότι πληροί τις προϋποθέσεις του Άρθρου 24 του Ν.4412/2016,
* ότι ρητά συμφωνεί ότι ουδεµία άλλη απαίτηση έχει πέραν του ποσού της οικονομικής προσφοράς του.

**Α2.** Αντίγραφο από τα **Στοιχεία Μητρώου Φυσικού(ων) / Νομικού(ών) Προσώπου(ων) ή Επιχείρησης(εων) από TAXIS** (www.gsis.gr).

**Α3. Φορολογική και ασφαλιστική ενημερότητα** του Φυσικού(ων)/ Νομικού(ων) προσώπου(ων) σε ισχύ.

**Ως δικαιολογητικά της Τεχνικής Προσφοράς** του υποψηφίου αναδόχου ο φάκελος κάθε υποψηφίου θα πρέπει να περιλαμβάνει τα κάτωθι:

**Β1.** Έγγραφα που τεκμηριώνουν την «Επαγγελματική Εμπειρία στη Συμβουλευτική Προσωπικής Ανάπτυξης τουλάχιστον 5 ετών» του κάθε Συμβούλου.

**Β2.** Έγγραφα που τεκμηριώνουν την ύπαρξη «Τουλάχιστον 3 ολοκληρωμένων συμβάσεων σχετικές με το αντικείμενο της παροχής Εκπαίδευσης σε «Ήπιες Δεξιότητες» (Soft Skills) σε ενήλικες την τελευταία 5ετία» του κάθε Συμβούλου, (γίνονται δεκτά: συμβάσεις με πληρωμένα τιμολόγια, βεβαίωση ιδιώτη εργοδότη, βεβαίωση καλής εκτέλεσης/ολοκλήρωσης από δημόσιους φορείς)

**Β3.** Έγγραφα που τεκμηριώνουν την «Ακαδημαϊκή Εκπαίδευση στο Κλάδο Μηχανικών, Οικονομικών, Διοίκησης Επιχειρήσεων, Ψυχολογίας, Παιδαγωγικής, Κοινωνιολογίας ή συναφών αντικειμένων», του κάθε Συμβούλου.

**Β4.** Στοιχεία «επιπλέον επιμόρφωσης σχετικά με θέματα Ήπιων Δεξιοτήτων» του κάθε Συμβούλου.

**Περιεχόμενο φακέλου Οικονομικής Προσφοράς**

**Γ1.** **Οικονομική Προσφορά** για την εν λόγω Προμήθεια Υπηρεσιών βάσει του **Παραρτήματος B**. Η οικονομική προσφορά του υποψηφίου αναδόχου, **επί ποινή αποκλεισμού**, δεν θα πρέπει να υπερβαίνει τον συνολικό προϋπολογισμό.

# Κριτήρια Ανάθεσης

Η ανάθεση θα γίνει βάσει του κριτηρίου της πλέον συμφέρουσας από οικονομική άποψη προσφορά βάσει βέλτιστης σχέσης ποιότητας – τιμής.

Ελάχιστα Απαραίτητα Προσόντα Συμβούλων Προσωπικής Ανάπτυξης (Ήπιων Δεξιοτήτων - Soft Skills)

1. Επαγγελματική Εμπειρία στο αντικείμενο της Συμβουλευτικής Προσωπικής Ανάπτυξης πέντε (5) ετών.
2. Τρεις (3) ολοκληρωμένες συμβάσεις σχετικές με το αντικείμενο της παροχής Εκπαίδευσης σε «Ήπιες Δεξιότητες» (Soft Skills) σε ενήλικες την τελευταία 5ετία.

Επιθυμητά Προσόντα Συμβούλων Προσωπικής Ανάπτυξης (Ήπιων Δεξιοτήτων - Soft Skills)

1. Η Ακαδημαϊκή Εκπαίδευση των συμβούλων να αφορά τον Κλάδο της Μηχανικών, Οικονομικών, Διοίκησης Επιχειρήσεων, Ψυχολογίας, Παιδαγωγικής, Κοινωνιολογίας ή συναφών αντικειμένων.
2. Οι σύμβουλοι να έχουν πιστοποιημένα επιμορφωθεί επιπλέον σχετικά με θέματα Ήπιων Δεξιοτήτων.

|  |  |  |  |
| --- | --- | --- | --- |
| **Α/Α** | **Κριτήρια** | | **Βαθμός** |
| 1 | Επαγγελματική Εμπειρία στη Συμβουλευτική Προσωπικής Ανάπτυξης τουλάχιστον 5 ετών  (βαθμολογείται η ανώτερη κλίμακα) | Τουλάχιστον 5 έτη εμπειρία | 15 |
| 6-10 έτη εμπειρία | Από 16 έως και 20 |
| >10 έτη εμπειρία | Από 21 έως και 35 |
| 2 | Τουλάχιστον 3 ολοκληρωμένες συμβάσεις σχετικές με το αντικείμενο της παροχής Εκπαίδευσης σε «Ήπιες Δεξιότητες» (Soft Skills) σε ενήλικες την τελευταία 5ετία  (βαθμολογείται η ανώτερη κλίμακα) | Τουλάχιστον 3 συμβάσεις | 15 |
| 4-6 συμβάσεις | Από 16 έως και 21 |
| >6 συμβάσεις | Από 22 έως και 35 |
| 3 | Ακαδημαϊκή Εκπαίδευση: Κλάδος Μηχανικών, Οικονομικών, Διοίκησης Επιχειρήσεων, Ψυχολογίας, Παιδαγωγικής, Κοινωνιολογίας ή συναφών αντικειμένων (βαθμολογείται η ανώτερη κλίμακα) από την επιτροπή, αναλόγως των ακαδημαϊκών προσόντων που προσκομίζει ο Υποψήφιος – max 20) | Βασικό Δίπλωμα / Πτυχίο Μηχανικών, Οικονομικών, Διοίκησης Επιχειρήσεων Ψυχολογίας, Παιδαγωγικής, Κοινωνιολογίας ή συναφών αντικειμένων | 15 |
| Σχετικός Μεταπτυχιακός Τίτλος στις άνωθεν κατευθύνσεις | Από 16 έως 17 |
| Σχετικός Διδακτορικός Τίτλος στις άνωθεν κατευθύνσεις | Από 18 έως 20 |
| 4 | Επιπλέον επιμόρφωση σχετικά με θέματα Ήπιων Δεξιοτήτων – max 10 βαθμοί | Συνολικές ώρες σχετικών σεμιναρίων με πιστοποίηση παρακολούθησης | Από 0 έως 10 |
| ΜΕΓΙΣΤΗ ΒΑΘΜΟΛΟΓΙΑ | | | 100 |

Πίνακας 1 ΖΗΤΟΥΜΕΝΑ ΤΕΧΝΙΚΑ ΠΡΟΣΟΝΤΑ ΣΥΜΒΟΥΛΟΥ

Ο Άνωθεν Πίνακας 1 **θα χρησιμοποιηθεί για την αξιολόγηση κάθε Υποψήφιου Συμβούλου ξεχωριστά.**

Η εκάστοτε **Ομάδα 5 Συμβούλων** που θα παρουσιαστεί από υποψηφίους αναδόχους για αξιολόγηση, θα βαθμολογηθεί με τον Μέσο Όρο των βαθμολογιών που θα προκύψει από την **αξιολόγηση του κάθε Συμβούλου ξεχωριστά.**

Συνεπώς, ως **Βαθμός Τεχνικής Αξιολόγησης** θα χρησιμοποιηθεί ο Μέσος Όρος της Ομάδας Συμβούλων.

Ο κάθε Σύμβουλος i βαθμολογείται με τον μαθηματικό τύπο:

Σi = (Κ1 + Κ2 +Κ3+ Κ4) , όπου Κi ο βαθμός ανά κριτήριο

**Βαθμολόγηση Τεχνικής Προσφοράς.**

H συνολική βαθμολογία της Τεχνικής Προσφοράς i υπολογίζεται με βάση τον παρακάτω τύπο:

Τi = (Σ1 + Σ2 + Σ3 + Σ4 + Σ5)/5

Όπου Σ1 έως Σ5 οι ξεχωριστές βαθμολογίες του κάθε συμβούλου από τους συνολικά 5

**Βαθμολόγηση Οικονομικών Προσφορών.**

Η βαθμολόγηση των οικονομικών προσφορών είναι σχετική. Συγκεκριμένα ο Συνολικός Βαθμός της Οικονομικής Προσφοράς i αποτελεί το γινόμενο του πηλίκου της προ ΦΠΑ τιμής της χαμηλότερης οικονομικά προσφοράς Πmin προς την προ ΦΠΑ τιμή της συγκεκριμένης προσφοράς Πι.

Η κατάταξη των Προσφορών για την επιλογή της πλέον συμφέρουσας Προσφοράς, θα γίνει κατά τη φθίνουσα τιμή της Συνολικής Βαθμολογίας που προκύπτει από τον τύπο:

**ΣΒi= 85 x (Ti/Tmax) + 15 x (Πmin/Πi)**

Όπου:

* Tmax η μεγαλύτερη συνολική βαθμολογία που έλαβε κάποιος υποψήφιος στις κατηγορίες κριτηρίων αξιολόγησης.
* Ti η συνολική βαθμολογία της Τεχνικής Προσφοράς i (βλ. πίνακα κριτηρίων)
* Πmin η συνολική αξία της προσφοράς με τη μικρότερη τιμή
* Πi η συνολική αξία της προσφοράς i
* ΣΒi το αποτέλεσμα το οποίο στρογγυλοποιείται στα 2 δεκαδικά ψηφία.

**Πλέον συμφέρουσα από οικονομική άποψη προσφορά είναι η Προσφορά με το μεγαλύτερο ΣΒ.**

Με τον Ανάδοχο θα υπογραφεί σχετική σύμβαση.

# Χρονοδιάγραμμα Υλοποίησης:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ΦΑΣΕΙΣ | ΕΒΔΟΜΑ-ΔΕΣ | 1η | 2η | 3η | 4η | 5η | 6η | 7η | 8η | 9η | 10η | 11η | 12η |
| ΦΑΣΗ1 | | Χ | Χ | Χ | Χ | Χ | Χ |  |  |  |  |  |  |
| ΦΑΣΗ2 | |  |  |  |  |  | Χ | Χ | Χ |  |  |  |  |
| ΦΑΣΗ3 | |  |  |  |  |  |  |  |  | Χ | Χ | Χ | Χ |

# Χρονοδιάγραμμα Πληρωμών

Η αποπληρωμή της προμήθειας των υπηρεσιών **θα πραγματοποιείται τμηματικά στο τέλος κάθε Φάσης και πάντα ανάλογα με την ταμειακή ρευστότητα του έργου**, οπότε και θα υπάρχει υποβολή και έλεγχος των Παραδοτέων της κάθε Φάσης.

Η πληρωμή θα γίνει με την προσκόμιση των νόμιμων παραστατικών και δικαιολογητικών που προβλέπονται από τις ισχύουσες διατάξεις, καθώς και κάθε άλλου δικαιολογητικού που τυχόν ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Τον Ανάδοχο βαρύνουν οι υπέρ τρίτων κρατήσεις, όπως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., την παροχή της υπηρεσίας στον τόπο και με τον τρόπο που προβλέπεται στα έγγραφα της σύμβασης. Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος επί του καθαρού ποσού.

Υπεύθυνος επικοινωνίας: κ. Παναγιώτης Βαφείδης, τηλ. 2610241244, [pvafeidis@e-a.gr](mailto:pvafeidis@e-a.gr)

Ο Πρόεδρος του Δ.Σ. του Επιμελητηρίου Αχαΐας

Πλάτων Μαρλαφέκας

# ΠΑΡΑΡΤΗΜΑ Α - Τεχνικές Προδιαγραφές Συμβούλων Προσωπικής Ανάπτυξης

Το Επιμελητήριο Αχαΐας στο πλαίσιο του έργου MedST@rts του Προγράμματος ENI CBC MED έχει την ανάγκη να συνεργαστεί με **ομάδα 5 Συμβούλων Προσωπικής Ανάπτυξης (Ήπιες Δεξιότητες / Soft Skills) .** Η συνεργασία θα υλοποιηθεί μέσω σύμβασης εξωτερικής εργολαβίας.

**Ως υποψήφιοι Ανάδοχοι μπορούν να προσέλθουν** Νομικά πρόσωπα (εταιρίες που θα παράσχουν τους 5 συμβούλους) ή Ένωση φυσικών προσώπων. Τυχόν Μεμονωμένα Φυσικά Πρόσωπα που ενδιαφέρονται να υποβάλουν προσφορά θα πρέπει να συγκροτήσουν Ένωση 5 Φυσικών Προσώπων. (Ν.4412/2016 Άρθρο 2 κ.α.)

Όλοι πρέπει να πληρούν τις κάτωθι προδιαγραφές.

Αντικείμενο των Συμβούλων θα είναι η Προσωπική Υποστήριξη και βελτίωση των δεξιοτήτων των μελών των Επιχειρηματικών Ομάδων του έργου MedSt@rts. Οι Ομάδες αυτές έχουν καταθέσει ήδη τις Επιχειρηματικές τους Ιδέες οι οποίες έχουν περάσει ένα πρώτο κύκλο αξιολόγησης. Κάποιες από αυτές έχουν ξεκινήσει να υλοποιούνται αλλά οι περισσότερες όχι.

Οι Ιδέες αυτές βρίσκονται σε πρώιμο επίπεδο ανάλυσης, το οποίο πρέπει να ανέλθει σημαντικά προκειμένου να εξελιχθούν σε βιώσιμες επιχειρήσεις. Σε πολλές από τις περιπτώσεις τα προσόντα των μελών των Ομάδων υπολείπονται και συνεπώς απαιτείται μια προσεκτική διαχείριση και ανάπτυξη των «Ήπιων Δεξιοτήτων» τους (soft skills).

**Ο συνολικός χρόνος Συμβουλευτικής Προσωπικής Ανάπτυξης στο πλαίσιο του έργου είναι 180 ώρες.** Αυτό ισοδυναμεί με **36 ώρες απασχόλησης για κάθε Σύμβουλο.**

Οι Ομάδες που έχουν καταθέσει την επιχειρηματική τους ιδέα στον διαγωνισμό του MedSt@rts είναι 25 και αποτελούνται από 1-4 άτομα. Θα περάσουν τις Φάσεις ωρίμανσης 1 & 2 και κατόπιν θα επιλεχθούν οι 15 που θα περάσουν την Φάση 3. Κατά τη διάρκεια των 3 Φάσεων προβλέπεται και η συμμετοχή **Ομάδας 5 Επιχειρηματικών Συμβούλων**, με την οποία θα απαιτηθεί συνεργασία. Επιπλέον, στη τελική Φάση ωρίμανσης (Φάση 3) θα εμπλακεί **Ομάδα Μεντόρων** και **Ομάδα Εκπαιδευτών** με τους οποίους πάλι θα απαιτηθεί συνεργασία.

Ο κάθε Σύμβουλος Προσωπικής Ανάπτυξης (ΠΑ) θα αναλάβει αρχικά 5 Ομάδες στις Φάσεις 1-2 (δηλ σε σύνολο 25 Ομάδων) και κατόπιν 3 Ομάδες στην Φάση 3 (σε σύνολο 15 Ομάδων).

Οι **36 ώρες απασχόλησης κάθε Συμβούλου ΠΑ** αφορούν τα παρακάτω:

* Κατά την Φάση 1 θα απαιτηθούν **4 ώρες/ομάδα**, ενεργή ακρόαση προκειμένου ο Σύμβουλος να καταλάβει ενδελεχώς τα κίνητρα, τις φιλοδοξίες, και τις προσδοκίες των μελών της Ομάδας σε σχέση και με την προτεινόμενη επιχειρηματική τους ιδέα.

Επίσης ο Σύμβουλος ΠΑ θα προσπαθήσει να διαγνώσει την ύπαρξη ή έλλειψη βασικών soft skills και θα ενημερώσει/εκπαιδεύσει τα μέλη των Ομάδων πάνω σε αυτά. Soft skills όπως η ξεκάθαρη επικοινωνία, η ενεργητική ακρόαση και ανατροφοδότηση, η κριτική σκέψη, η ομαδικότητα κλπ.

Επιπλέον με τη συνεργασία των 5 Συμβούλων ΠΑ και σε συνεννόηση με την Αναθέτουσα Αρχή, τμήμα των ωρών της 1ης φάσης θα αναλωθεί και για συναντήσεις μεταξύ των 25 ομάδων προκειμένου να υπάρξει συζήτηση των ιδεών, ανταλλαγή γνώσεων και εμπειριών των υποψηφίων. Στόχος των συναντήσεων είναι να αναπτυχθεί ένα καλό κλίμα μεταξύ των ομάδων, ένα περιβάλλον αλληλεγγύης και υποστήριξης μεταξύ των υποψηφίων.

**(σύνολο 20 ώρες για 5 Ομάδες).**

* Κατά την Φάση 2 και αφού οι Ομάδες έχουν συλλέξει εμπειρίες και γνώσεις από δράσεις του έργου όπως αλληλεπίδραση με άλλες Ομάδες, συζητήσεις - συναντήσεις με επιχειρηματίες της περιοχής κ.α., οι Σύμβουλοι ΠΑ θα αφιερώσουν τουλάχιστον **2ώρες/Ομάδα** για την τόνωση soft skills όπως η Ανάληψη ευθύνης, οι Διαπραγματεύσεις και η Ηγεσία **(σύνολο 10 ώρες για 5 Ομάδες)**.
* Κατά την Φάση 3 ο κάθε Σύμβουλος ΠΑ θα δουλέψει πλέον με 3 Ομάδες. Θα αφιερώσει **2 ώρες/Ομάδα** προκειμένου αυτή να αναπτύξει soft skills όπως Εργασιακή Ηθική, Ευελιξία και Προσαρμοστικότητα **(σύνολο 6 ώρες για 3 Ομάδες).**

Γενικά, οι Σύμβουλοι Προσωπικής Ανάπτυξης θα πρέπει να εξελίξουν τα soft skills των μελών των Ομάδων που θα αναλάβουν, παράλληλα με την εξέλιξη του Επιχειρηματικού τους Πλάνου και των απαιτήσεων που προκύπτουν από αυτό.

Συνολικά τα soft skills που θα αναπτύξουν τα μέλη των Ομάδων θα πρέπει να ικανοποιούν τις απαιτήσεις επίτευξης των προβλεπόμενων Δεικτών Απόδοσης (KPIs) της τελικής εκδοχής του Επιχειρηματικού Πλάνου τους.

Με αυτό τον τρόπο μειώνονται οι πιθανότητες αποτυχίας των νέων Επιχειρήσεων από εσωτερικούς παράγοντες, καθώς τα μέλη τους θα είναι σε θέση να υποστηρίξουν πλήρως τις απαιτήσεις του Επιχειρηματικού Πλάνου.

**Συνολικές ώρες απασχόλησης κάθε Συμβούλου Προσωπικής Ανάπτυξης : 36 ώρες.**

Ο κάθε Σύμβουλος ΠΑ θα υποστηρίξει τις Ομάδες που κάθε φορά θα του ανατίθενται από την Αναθέτουσα Αρχή, από την υπογραφή της Σύμβασης το αργότερο μέχρι τέλη Ιουνίου 2021 (σε περίπτωση παράτασης των δράσεων του έργου, παρατείνεται αντιστοίχως και η Σύμβαση με τον/τους ανάδοχους χωρίς αλλαγή του οικονομικού αντικειμένου).

Παραδοτέα ανά Σύμβουλο Προσωπικής Ανάπτυξης:

1. Πρόταση προγράμματος συναντήσεων Φάσης 1 (5 Ομάδες) – Υποβάλλεται στην Αρχή της Φάσης
2. Αποδεικτικά συναντήσεων Φάσης 1 (Βίντεο, φωτογραφίες, λίστες συμμετεχόντων κλπ)
3. Περιγραφή αποτελεσμάτων συναντήσεων Φάσης 1 (Παρατηρήσεις ανά Ομάδα, ελλείψεις κλπ)
4. Πρόταση προγράμματος συναντήσεων Φάσης 2 (5 Ομάδες) - Υποβάλλεται στην Αρχή της Φάσης
5. Αποδεικτικά συναντήσεων Φάσης 2 (Βίντεο, φωτογραφίες, λίστες συμμετεχόντων κλπ)
6. Περιγραφή αποτελεσμάτων συναντήσεων Φάσης 2 (Παρατηρήσεις ανά Ομάδα, ελλείψεις κλπ)
7. Πρόταση προγράμματος συναντήσεων Φάσης 3 (3 Ομάδες) - Υποβάλλεται στην Αρχή της Φάσης
8. Αποδεικτικά συναντήσεων Φάσης 3 (Βίντεο, φωτογραφίες, λίστες συμμετεχόντων κλπ)
9. Περιγραφή αποτελεσμάτων συναντήσεων Φάσης 3 (Παρατηρήσεις ανά Ομάδα, ελλείψεις κλπ)
10. Εκπαιδευτικό Υλικό

Τα Παραδοτέα (πλην του Εκπαιδευτικού Υλικού) και λοιπά έγγραφα που προκύπτουν από τους Αναδόχους Συμβούλους θα δίνονται στην Αναθέτουσα στα Αγγλικά.

# ΠΑΡΑΡΤΗΜΑ Β – Υπόδειγμα Οικονομικής Προσφοράς

*(Σε περίπτωση που η οικονομική προσφορά υπερβαίνει τη μία σελίδα ο υποψήφιος ανάδοχος θα υπογράψει και θα σφραγίσει όλες τις σελίδες της παρούσης).*

|  |  |
| --- | --- |
| **ΣΤΟΙΧΕΙΑ ΠΡΟΣΦΕΡΟΝΤΟΣ** | **ΠΡΟΣ:** |
| Ημερομηνία:  Επωνυμία:  Ιδιότητα:  Διεύθυνση:  Τηλ.:  Email: | ΕΠΙΜΕΛΗΤΗΡΙΟ ΑΧΑΪΑΣ  ΜΙΧΑΛΑΚΟΠΟΥΛΟΥ 58  Τ.Κ. 26221  ΠΑΤΡΑ |

# ΟΙΚΟΝΟΜΙΚΗ ΠΡΟΣΦΟΡΑ

Που αφορά το έργο: MEDSt@rts, σύμφωνα με τη υπ. αριθμ. ΑΠ 281/9-3-2021 Ανακοίνωση του Επιμελητηρίου Αχαΐας.

Σύμφωνα με την παραπάνω Ανακοίνωση, σας υποβάλλουμε την προσφορά μας με τους κατωτέρω οικονομικούς όρους.

|  |  |  |
| --- | --- | --- |
| **ΠΕΡΙΓΡΑΦΗ \*** | **Προϋπολογισμός συμπεριλαμβανομένου ΦΠΑ** | **Προσφορά συμπεριλαμβανομένου ΦΠΑ** |
| WP4/ Παροχή Υπηρεσιών πέντε (5) Συμβούλων Προσωπικής Ανάπτυξης (Ήπιες Δεξιότητες) | 17.000€ |  |

Συνολική Προσφερόμενη Τιμή χωρίς Φ.Π.Α (ολογράφως): ......................................................

Συνολική Προσφερόμενη Τιμή με Φ.Π.Α (ολογράφως): ...........................................................

Ο χρόνος ισχύος της προσφοράς είναι 2 μήνες από την ημερομηνία διενέργειας του διαγωνισμού.

Ο προσφέρων

(Υπογραφή, Σφραγίδα)

(Ονοματεπώνυμο, Ιδιότητα στην εταιρεία)